# Iris van Herpen

Iris van Herpen (nascuda a Wamel, Gelderland, el 5 de juny de 1984) és una dissenyadora de moda holandesa coneguda per fusionar la tecnologia amb l'artesania tradicional de l'alta costura. Van Herpen va obrir el seu propi segell, Iris van Herpen, el 2007. El 2011, la dissenyadora holandesa es va convertir en membre convidada de la Chambre Syndicale de la Haute Couture de París, part de la Fédération française de la couture. Des de llavors, Van Herpen ha exposat contínuament les seves noves col·leccions a la Setmana de la Moda de París. L'obra de Van Herpen ha estat inclosa al Metropolitan Museum of Art, al Victoria & Albert Museum, al Cooper-Hewitt Museum de Nova York i al Palais de Tokyo de París.

## Carrera

Iris van Herpen es va graduar a la ArtEZ University of the Arts d'Arnhem el 2006. Va fer pràctiques a Alexander McQueen, a Londres, i Claudy Jongstra, a Amsterdam, abans de llançar la seva pròpia marca el 2007. La dissenyadora holandesa va estrenar la seva primera col·lecció d'alta costura 'Chemical Crows', a la Setmana de la Moda d'Amsterdam al 2007.
Van Herpen va ser de les primeres dissenyadores a adoptar la impressió 3D com a tècnica de construcció de peces de vestir.
Des del 2009, l'estrella del pop Lady Gaga ha portat els dissenys d'Iris van Herpen en diverses ocasions. El 2012, Lady Gaga va portar un vestit personalitzat de Couture negre brillant per al llançament del seu perfum Fame. La forma de l'ampolla de perfum va servir com a inspiració del vestit, que Van Herpen va construir a partir de tires d'acrílic negre tallades amb làser. Van Herpen també ha fet ús de silicones, llimadures de ferro i resines.
El novembre de 2023, Iris van Herpen exposà la seva obra al Musée des Arts Decoratifs de París en una mostra titulada Scuplting The Senses.

## Futur en el disseny de moda

Iris van Herpen porta la moda al futur. Combinant l'artesania amb la tecnologia digital, crea una manera completament nova d'experimentar la roba. El més destacat és que la dissenyadora holandesa va ser una de les primeres a presentar vestits estampats en 3D en formes estàtiques i flexibles a la passarel·la, en col·laboració amb l'empresa belga Materialise. Des de llavors, la seva evolució ha continuat.
La dissenyadora considera la moda com un llenguatge interdisciplinari, en què entren en joc ingredients de diverses disciplines, com l'art, la química, la dansa, l'arquitectura, la biologia, la tecnologia... La seva col·lecció Voltage va explorar la interacció entre la roba i l'electricitat. Va utilitzar la tecnologia de microscopi electrònic d'escaneig per a la seva col·lecció Micro. I és coneguda no només per utilitzar materials únics, sinó també per crear els seus.

## Col·laboracions

A causa de l'enfocament multidisciplinari de Van Herpen en la creació, ha col·laborat amb diversos artistes com Jolan van der Wiel i Neri Oxman i arquitectes com Philip Beesley i Benthem i Crouwel Architects. L'interès de la dissenyadora per la ciència i la tecnologia ha portat converses i col·laboracions amb el CERN (L'Organització Europea per a la Recerca Nuclear) i l'Institut Tecnològic de Massachusetts.
Molts cantants, actrius i models han portat els seus dissenysː Björk,Fan Bingbing, Cate Blanchett o Indya Moore, Naomi Campbell, Eva Green, Soo Joo Park, Benjamin Millepied, Sasha Waltz, Nick Knight. I també la reina Màxima dels Països Baixos, entre d'altres socialités.

## Premis i reconeixements

* Premi ANDAM Grand Prix (2014)
* Premi STARTS, atorgat per la Comissió Europea (2016)
* Premi Johannes Vermeer, premi estatal holandès de les arts (2017)

## Referències

* ↑ McQueen, Paul. «The Story of Haute Couture». Culture Trip, 20-09-2016. [Consulta: 30 setembre 2020].
* 1 2 Rebecca Mead (25 September 2017). «The New Yorker - Iris van Herpen's Hi-Tech Couture». The New Yorker.
* ↑ Robertson, Emma. «Iris van Herpen» (en anglès). The Talks, 03-08-2016. [Consulta: 27 abril 2024].
* ↑ Berry, Allison (9 April 2013). «Fashion Forward: Boundary-Pushing Designer Iris van Herpen's Latest Creation». Time.
* ↑ Verner, Amy. «Vogue - Fashion Shows Iris Van Herpen». Vogue, 02-07-2018.
* ↑ «Johannes Vermeer Awards 2017 goes to Iris Van Herpen». ArtEZ, 05-09-2017.
* ↑ Mark Holgate. «Iris Van Herpen Dutch designer interview on 3D printing». Vogue, 28-04-2016.
* 1 2 3 Sharpe, Shannon. «Iris van Herpen Is Making the Fashion of the Future» (en anglès). Metropolis. [Consulta: 27 abril 2024].
* ↑ «Iris van Herpen | BoF 500 | The People Shaping the Global Fashion Industry». The Business of Fashion.
* ↑ Borrelli-Persson, Laird. «Vogue - Fall 2008 Fashion Shows Ready to wear». Vogue, 01-01-2008.
* ↑ Mead, Rebecca (18 September 2017). «Iris van Herpen's Hi-Tech Couture». The New Yorker (en en-us).
* ↑ «Iris van Herpen». madparis.fr. [Consulta: 17 gener 2023].
* 1 2 Julienne, Florence. «Iris van Herpen: "Soy completamente independiente y quiero seguir siéndolo"» (en castellà). Fashion United, 26-12-2023. [Consulta: 27 abril 2024].
* 1 2 «“Sculpting the Senses” Retrospectiva de Iris van Herpen» (en castellà). Neo 2, 05-12-2023. [Consulta: 27 abril 2024].
* ↑ «Magnetic dresses by Iris van Herpen and Jólan van der Wiel». Dezeen, 30-07-2013.
* ↑ «Voltage by Iris van Herpen with Neri Oxman and Julia Koerner». Dezeen, 22-01-2013. [Consulta: 22 gener 2013].
* ↑ «Azure - Transforming Fashion: Philip Beesley and Iris van Herpen's Future Couture». Azure, 13-06-2018. [Consulta: 13 juny 2018].
* ↑ «Water dress by Iris van Herpen». benthemcrouwel.com, 20-07-2010.
* ↑ «Iris Van Herpen Created These CERN-Inspired Outfits Using 3D Printing And Magnets». Vice, 03-10-2014.
* ↑ Sterling, Bruce (22 January 2013). «Iris van Herpen and Neri Oxman collaborate on 3DPrinted fashion». Wired.
* ↑ Flood, Kathleen. «Dressing Björk: Meet Fashion Designer Iris Van Herpen». The Creators Project, 09-02-2012. Arxivat de l'original el March 17, 2013.
* ↑ «Roskilde Festival». bjork.fr. [Consulta: 23 setembre 2013].
* ↑ «Modapedia del diseñador Iris van Herpen» (en castellà). Vogue, 17-12-2015. [Consulta: 27 abril 2024].
* ↑ , 25-09-2015.
* ↑ «Sasha Waltz - Kreatur». sashawaltz.de. Arxivat de l'original el 2017-05-13. [Consulta: 9 juny 2017].
* ↑ «SHOWstudio - Splash!». showstudio.com. [Consulta: 18 desembre 2013].
* ↑ «Vogue - Iris van Herpen named winner of the ANDAM 2014 Grand Prize». vogue.fr, 04-07-2014. [Consulta: 4 juliol 2014].
* ↑ «STARTS Prize - Magnetic Motion». starts-prize.aec.at. [Consulta: 23 juny 2016].
* ↑ «Johannes Vermeerprijs 2017». johannesvermeerprijs.nl. [Consulta: 30 octubre 2017].